
PARLAMENTUL ROMÂNIEI
CAMERA DEPUTAŢILOR

	Comisia pentru agricultură, silvicultură, industrie alimentară şi servicii specifice

	
	Bucureşti, 17.04.2018
Nr. 4c-4/257




RAPORT   
asupra proiectului de Lege privind aprobarea Programului de investiţii pentru înfiinţarea stânelor montane   
(PL.x 107/2018)

În conformitate cu prevederile art.95 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată cu dezbaterea pe fond, cu proiectul de Lege pentru aprobarea Programului de investiţii pentru înfiinţarea stânelor montane, transmis cu adresa nr. PL.x 107 din 12 martie 2018 şi înregistrat sub nr. 4c-4/132/13.03.2018.
Camera Deputaţilor este Cameră decizională, potrivit prevederilor art.75 din Constituţia României şi ale art.92 pct.2 din Regulamentul Camerei Deputaţilor, republicat.
Proiectul de lege a fost adoptat de Senat în şedinţa din 07 martie 2018.
La întocmirea prezentului raport, comisia a avut în vedere:
·  avizul favorabil al  Consiliului Legislativ (nr.1168/27.12.2017);
Proiectul de lege are ca obiect de reglementare aprobarea Programului de investiţii pentru înfiinţarea stânelor montane, pentru perioada 2018-2020, care să beneficieze de o politică specifică distinctă, definită conform principiilor dezvoltării durabile, şi care să vizeze reducerea dezechilibrului între zonele mai favorizate şi cele montane, în valoare totală de 7 milioane de euro, care se asigură de la bugetul de stat, prin bugetul Ministerului Agriculturii şi Dezvoltării Rurale. 
Membrii Comisiei pentru agricultură, silvicultură, industrie alimentară şi servicii specifice au examinat proiectul de lege sus menţionat în şedinţa din 04.04.2018.La lucrările comisiei au participat membrii comisiei conform listei de prezenţă.
La dezbateri a participat ca invitat, în conformitate cu prevederile art. 55 din Regulamentul Camerei Deputaţilor, republicat, domnul Claudiu Sorin Roşu Mareş, secretar de stat în cadrul Ministerului Agriculturii şi Dezvoltării Rurale.
În urma examinării proiectului de lege şi a opiniilor exprimate de către membrii comisiei, s-a hotărât cu majoritate ( 1 abţinere) să supună plenului Camerei Deputaţilor spre dezbatere şi adoptare proiectul de Lege pentru aprobarea Programului de investiţii pentru înfiinţarea stânelor montane, cu amendamentele admise redate în anexa nr. 1 şi amendamentele respinse redate în anexa nr.2 care fac parte integrantă din prezentul raport.
În raport cu obiectul şi conţinutul său, propunerea legislativă face parte din categoria legilor ordinare.


	PREŞEDINTE,
Alexandru STĂNESCU
	SECRETAR, 
Dan CIOCAN














 Consilier parlamentar, Ionela Began  
   Anexa nr.1
I. AMENDAMENTE ADMISE  

În urma dezbaterilor, Comisia propune adoptarea proiectului de lege cu următoarele amendamente: 	
	Nr. crt.
	Text Senat
	Text propus de Comisie
(autorul amendamentului)
	Motivarea amendamentelor

	0
	1
	2
	3



	1. 
	LEGE
privind aprobarea Programului de investiţii pentru înfiinţarea stânelor montane

	Nemodificat
	

	2. 
	CAPITOLUL I
 Dispoziţii generale
	Nemodificat
	

	3. 
	Art. 1. - Se aprobă Programul de investiţii pentru înfiinţarea stânelor montane, derulat pe perioada 2018-2020, denumit în continuare Program, care are ca obiect facilitarea accesului la finanțare, în vederea  realizării de investiții pentru înființarea stânelor montane de către crescătorii de animale din zona montană.
	Art. 1. - Se aprobă Programul de investiţii pentru înfiinţarea stânelor montane, începând cu anul 2018, denumit în continuare Program, care are ca obiect facilitarea accesului la finanțare, în vederea  realizării de investiții pentru înființarea stânelor montane de către crescătorii de animale din zona montană.

Autor: Grup PSD din Comisie
	

	4. 
	Art.2. - (1) Programul de investiţii pentru înfiinţarea stânelor montane vizează realizarea de investiţii pentru înfiinţarea de stâne montane, în localităţile din judeţele din zona montană.
 (2) Investiţiile din program au ca obiectiv valorificarea superioara a produselor montane, limitarea declinului sectorului de producţie primară, în scopul asigurării consumului intern, menţinerea şi crearea de noi locuri de muncă, cu accent deosebit pe stoparea depopulării.
(3) Înfiinţarea stânelor montane se realizează în conformitate cu proiectele-tip puse la dispoziţie de către Agenţia Zonei Montane. 


(4) Numărul de stâne montane, tipul acestora, amplasamentul în localităţile din zona montană şi proiectul-tip de realizare se stabilesc anual, prin ordin al ministrului agriculturii şi dezvoltării rurale.
	(1)Nemodificat



(2)Nemodificat






(3) Înfiinţarea stânelor montane se realizează în conformitate cu proiectele-tip puse la dispoziţie în mod gratuit de către Agenţia Zonei Montane, denumită în continuare AZM.
(4) Numărul de stâne montane, tipul acestora, amplasamentul în localităţile din zona montană şi proiectul-tip de realizare a acestora se aprobă anual, prin ordin al ministrului agriculturii şi dezvoltării rurale.

Autori: Grup PSD din Comisie
          Olar Corneliu, deputat PNL
	

	5. 
	Art.3. - În sensul prezentei legi, expresiile de mai jos semnifică, după cum urmează:
a) zona montană – astfel cum este definită la art.1 din Ordinul ministrului agriculturii şi dezvoltării rurale nr.52/2017 privind aprobarea Procedurii de verificare a conformităţii datelor cuprinse în caietul de sarcinii în vederea acordării dreptului de utilizare a menţiunii de calitate facultative produs montan şi de verificare a respectării legislaţiei europene şi naţionale de către operatorii economici care au obţinut dreptul de utilizare a respectivei menţiuni;
b) stâna montană - construcţii unde se face preluarea laptelui şi obţinerea produselor derivate din acesta, adăpostind efectivele de animale, precum şi crescătorii de animale;




     c) beneficiari privaţi – persoane fizice autorizate, întreprinderi individuale şi întreprinderi familiale, constituite potrivit Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări  prin Legea nr.182/2016, grupuri de producători înfiinţate conform Ordonanţei Guvernului nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, cu modificările şi completările ulterioare, şi a Ordinului ministrului agriculturii şi dezvoltării rurale  şi ministrului mediului, apelor şi pădurilor nr.358/2016 privind aprobarea normelor de aplicare a Ordonanţei Guvernului nr.37/2005, persoane juridice constituite în conformitate cu prevederile Legii cooperaţiei agricole nr. 566/2004, cu modificările şi completările ulterioare, persoane juridice constituite în conformitate cu prevederile Legii nr. 1/2005 privind organizarea şi funcţionarea cooperaţiei, republicată,  şi persoanele juridice constituite în conformitate cu prevederile Legii societăţilor nr. 31/1990, republicată, cu modificările şi completările ulterioare, care desfăşoară activităţi în agricultură şi/sau industrie alimentară;
















           d) proiect-tip pus la dispoziţie de Agenţia Zonei Montane – documentaţie tehnico-economică elaborată de Agenţie, conform legislaţiei în vigoare, pentru realizarea şi dotarea unei construcţii-cadru, amplasată în zona montană, care corespunde standardelor în domeniu şi se încadrează în bugetul previzionat pentru finanţarea acestui Program. 
	Art.3. - În sensul prezentei legi, termenii şi expresiile de mai jos semnifică, după cum urmează:
a) Nemodificat










b) Nemodificat







c) beneficiari privaţi – persoane fizice autorizate, întreprinderi individuale şi întreprinderi familiale, constituite potrivit Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări  prin Legea nr.182/2016, grupuri de producători înfiinţate conform Ordonanţei Guvernului nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, aprobată cu modificări şi completări prin Legea nr.338/2005, cu modificările şi completările ulterioare, şi a Ordinului ministrului agriculturii şi dezvoltării rurale  şi al ministrului mediului, apelor şi pădurilor nr.358/2016 privind aprobarea Normelor metodologice de aplicare a Ordonanţei Guvernului nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, persoane juridice constituite în conformitate cu prevederile Legii cooperaţiei agricole nr. 566/2004, cu modificările şi completările ulterioare, persoane juridice constituite în conformitate cu prevederile Legii nr. 1/2005 privind organizarea şi funcţionarea cooperaţiei, republicată,  şi persoanele juridice constituite în conformitate cu prevederile Legii societăţilor nr. 31/1990, republicată, cu modificările şi completările ulterioare, care desfăşoară activităţi în agricultură şi/sau industrie alimentară.

Autor: Grup PSD din Comisie 

d) proiect-tip pus la dispoziţie de Agenţia Zonei Montane – documentaţie tehnico-economică elaborată de AZM, conform legislaţiei în vigoare, pentru realizarea şi dotarea unei construcţii-cadru, amplasată în zona montană, care corespunde standardelor în domeniu şi se încadrează în bugetul previzionat pentru finanţarea acestui Program.  

Autor: Grup PSD din Comisie        
	

	6. 
	CAPITOLUL II
Modul de finanţare şi de accesare a Programului
	
	

	7. 
	Art.4. - (1) Se instituie o schema de finanţare prin care beneficiarii Programului primesc maximum 40% din valoarea cheltuielilor eligibile ale investiţiei în vederea realizării de stâne în zona montană.   
(2)  Intensitatea sprijinului poate fi majorată cu 20 de puncte procentuale, cu condiţia ca ajutorul maxim combinat să nu depăşească  90 de puncte procentuale din valoare cheltuielilor eligibile ale investiţiei  pentru:


a) tinerii fermieri sau fermierii care s-au instalat în cei cinci ani anteriori datei de depunere a cererii de înscriere în Program

b) investiţiile care se realizează în zone care se confruntă cu constrângeri naturale sau cu alte constrângeri specifice;
c) cooperativele constituite în conformitate cu prevederile Legii nr.566/2004, cu modificările şi completările ulterioare.
(3) Finanţarea prevăzută la alin.(1) şi (2)  se acordă o singură dată pentru un beneficiar şi pentru un singur obiectiv dezvoltat prin Program.
(4) Sumele necesare pentru finanţarea prezentei scheme se asigură de la  bugetul de stat, puse la dispoziţie anual, Ministerului Agriculturii şi Dezvoltării Rurale, în acest scop.
 
(5) Valoarea anuală a schemei, condiţiile de  eligibilitate, cheltuielile eligibile, modul de acordare a finanţării, precum și modalitățile de verificare și control se stabilesc anual, prin hotărâre a Guvernului, la propunerea Ministerului Agriculturii și Dezvoltării Rurale.
	(1)Nemodificat




(2) Intensitatea sprijinului financiar poate fi majorată cu 20 de puncte procentuale, cu condiţia ca ajutorul de stat maxim combinat să nu depăşească  90 de puncte procentuale din valoare cheltuielilor eligibile ale investiţiei  pentru:

a)Nemodificat        




b)Nemodificat


c)Nemodificat


(3)Nemodificat




(4)Nemodificat



(5) Valoarea anuală a schemei de finanţare, condiţiile de  eligibilitate, cheltuielile eligibile, modul de acordare a finanţării, precum și modalitățile de verificare și control se stabilesc anual, prin hotărâre a Guvernului, la propunerea Ministerului Agriculturii și Dezvoltării Rurale.

Autor: Grup PSD din Comisie
	

	8. 
	Art. 5. -  Sprijinul financiar prevăzut la art. 4 se acordă beneficiarilor privaţi aşa cum sunt definiţi la art. 3 lit. c) în vederea realizării investiţiilor stabilite prin proiectele tip puse la dispoziţie de către Agenţia Zonei Montane.

	Nemodificat
	

	9. 
	Art.6. – (1)Valoarea totală a Programului este de 7 milioane de euro  şi se asigură de la bugetul de stat, prin bugetul Ministerului Agriculturii şi Dezvoltării Rurale.
         (2)Anual, prin hotărâre a Guvernului, se stabileşte bugetul pentru implementarea Programului de investiţii pentru înfiinţarea stânelor montane.

 
	Nemodificat




(2) Prin hotărâre a Guvernului se stabileşte anual bugetul pentru implementarea Programului.

Autor: Grup PSD din Comisie
	

	10. 
	CAPITOLUL III
Dispoziţii finale
	
	

	11. 
	Art.7. – Stânele montane realizate în cadrul acestui Program pot asigura prestări de  servicii şi altor beneficiari privaţi, de tipul celor definiţi la art.3 lit.c), pe bază de contract de prestări-servicii. 
	Art.7. – Stânele montane înfiinţate în cadrul acestui Program pot asigura prestări de  servicii şi altor beneficiari privaţi, pe bază de contract de prestări-servicii.

Autor: Grup PSD din Comisie
	

	12. 
	Art.8. – (1) Schema de ajutor de stat prevăzută de prezenta lege se notifică la  Comisia  Europeană, conform prevederilor art.4 alin.(1).

(2) În situaţia în care decizia Comisiei Europene conţine prevederi noi sau diferite faţă de schema notificată, prevederile schemei de ajutor de stat se completează şi/sau se modifică în mod corespunzător. 
	Art.8. – (1) Schema de ajutor de stat prevăzută de prezenta lege se notifică la  Comisia  Europeană. 
Autor: Grup PSD din Comisie 

(2)Nemodificat
	

	13. 
	Art.9. – (1) Ministerul Agriculturii şi Dezvoltării Rurale este responsabil pentru recuperarea creanţelor bugetare rezultate din nereguli în cadrul prezentei scheme de sprijin.
(2) În cazul constatării faptului că s-au acordat, în mod nejustificat sume în cadrul prezentei scheme de sprijin, Ministerul Agriculturii şi Dezvoltării Rurale are obligaţia de a notifica beneficiarii cu privire la obligaţia restituirii sumelor acordate la finanţare schemei de sprijin şi nejustificate. 





        (3) În cazul în care beneficiarii nu restituie Ministerului Agriculturii şi Dezvoltării Rurale sumele notificate, în termen de 15 zile de la data comunicării notificării,  acesta emite decizii de recuperare a sumelor de restituit.




       (4) Decizia de recuperare constituie titlu de creanţă şi poate fi contestată în termen de 30 de zile de la data comunicării.
     
      (5) Introducerea contestaţiei pe cale administrativă nu suspendă executarea titlului de creanţă.
	(1)Nemodificat



(2) În cazul constatării faptului că s-au acordat, în mod nejustificat sume în cadrul prezentei scheme de sprijin, Ministerul Agriculturii şi Dezvoltării Rurale are obligaţia de a notifica beneficiarii privaţi cu privire la obligaţia restituirii sumelor acordate la finanţare schemei de sprijin şi nejustificate.
Autor: Grup PSD din Comisie


(3) În cazul în care beneficiarii privaţi nu restituie Ministerului Agriculturii şi Dezvoltării Rurale sumele notificate, în termen de 15 zile de la data comunicării notificării,  acesta emite decizii de recuperare a sumelor de restituit.
Autor: Grup PSD din Comisie



(4)Nemodificat




(5)Nemodificat
	


	0
	1
	2
	3
	4

Anexa nr. 2
II.AMENDAMENTE RESPINSE

	
Nr. crt.
	Text iniţial 
	Text propus de Comisie
(autorul amendamentului)
	Motivarea amendamentelor
	Camera decizională 

	0
	1
	2
	3
	4

	1. 
	
LEGE
Privind aprobarea Programului de investiţii pentru înfiinţarea stânelor montane

-----------
	
LEGE
Privind aprobarea Programului de investiţii pentru înfiinţarea, modernizarea şi extinderea stânelor montane
Autori: Sebestyen Csaba-Istvan,              deputat UDMR
            Magyar Lorand-Balint,
            deputat UDMR
	





	Camera 
Deputaţilor 

	2. 
	Art. 3. –în sensul prezentei legi, expresiile de mai jos semnifică, după cum urmează:

c) beneficiari privaţi – persoane fizice autorizate, întreprinderi individuale şi întreprinderi familiale, constituite potrivit Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări  prin Legea nr.182/2016, grupuri de producători înfiinţate conform Ordonanţei Guvernului nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, cu modificările şi completările ulterioare si a Ordinului ministrului agriculturii şi dezvoltării rurale şi a ministrului mediului, apelor şi pădurilor nr. 358/2016 privind aprobarea normelor de aplicare a Ordonanţei Guvernului nr. 37/2005, persoane juridice constituite în conformitate cu prevederile Legii cooperaţiei agricole nr. 566/2004, cu modificările şi completările ulterioare, persoane juridice constituite în conformitate cu prevederile Legii nr. 1/2005 privind organizarea şi funcţionarea cooperaţiei, republicată, şi persoanele juridice constituite în conformitate cu prevederile Legii societăţilor nr. 31/1990 republicată, cu modificările şi completările ulterioare, care desfăşoară activităţi în agricultură şi/sau industrie alimentară,
	La articolul 3, litera c.) se modifică şi va avea următorul cuprins:

”c) beneficiari privaţi – persoane fizice autorizate, întreprinderi individuale şi întreprinderi familiale, constituite potrivit Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări  prin Legea nr.182/2016, grupuri de producători înfiinţate conform Ordonanţei Guvernului nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, cu modificările şi completările ulterioare si a Ordinului ministrului agriculturii şi dezvoltării rurale şi a ministrului mediului, apelor şi pădurilor nr. 358/2016 privind aprobarea normelor de aplicare a Ordonanţei Guvernului nr. 37/2005, persoane juridice constituite în conformitate cu prevederile Legii cooperaţiei agricole nr. 566/2004, cu modificările şi completările ulterioare, persoane juridice constituite în conformitate cu prevederile Legii nr. 1/2005 privind organizarea şi funcţionarea cooperaţiei, republicată, şi persoanele juridice constituite în conformitate cu prevederile Legii societăţilor nr. 31/1990 republicată, cu modificările şi completările ulterioare, care desfăşoară activităţi în agricultură şi/sau industrie alimentară, precum  şi asociaţiile constituite în baza Ordonanţei Guvernului nr. 26/2000 cu privire la asociaţii şi fundaţii, precum şi societăţile agricole şi alte forme de asociere în agricultură înfiinţate în baza Legii nr. 36/1991 privind societăţile agricole şi alte forme de asociere în agricultură, cu modificările şi completările ulterioare, care au concesionat pajiştile permanente pentru o perioadă de cel puţin 10 ani”

Autori: Sebestyen Csaba-Istvan,                          deputat UDMR
         Olar  Corneliu, deputat PNL
	
Se doreşte includerea asociaţiilor şi societăţilor agricole în categoria beneficiarilor acestui program.




 
	Camera 
Deputaţilor 

	3. 
	
	Sintagma ” Programul de investiţii pentru înfiinţarea stânelor montane ” se va înlocui pe în tot cuprinsul textului cu sintagma „ Programul de investiţii pentru înfiinţarea şi modernizarea stânelor montane”, de asemenea sintagma „ realizarea de investiţii pentru înfiinţarea stânelor montane ” se va înlocui cu sintagma „ realizarea de investiţii pentru înfiinţarea , modernizarea şi extinderea stânelor montane ”.
Autori: Sebestyen Csaba-        Istvan,deputat UDMR
                 Magyar Lorand-Balint,       deputat UDMR
	Se propune sprijinirea atât înfiinţării, cât şi  modernizării şi extinderii stânelor montane deja existente.





	Camera 
Deputaţilor 

